**Præciserende ændringsforslag:**

1. Formanden indplaceres på nuværende niveau, hvilket pr 01.04.19 udgør 891.000 kr. årligt plus pension. Næstformandens løn udgør 80 % af formandens løn. Formandens løn fastsættes efter indstilling fra hovedbestyrelsen i forbindelse med budgetbehandlingen på repræsentantskabs­mødet, og reguleres i henhold til i den statslige fremskrivning og den aftalte reststigning.
2. Når formand eller næstformand fratræder, ydes mellem 4 og 8 måneders fratrædelsesgodtgørelse – afhængigt af anciennitet. Der optjenes en måneds fratrædelsesgodtgørelse per år, man har udført sit hverv dog minimum 4 måneder. Udbetalingen sker månedsvis som sædvanlig løn og pension samt afregning af feriepenge.
3. For såvel løn (punkt 1) som fratrædelsesgodtgørelse (punkt 2) gælder det, at der foretages modregning for evt. anden indkomst, men ikke i indkomst, som formand/næstformand oppebærer/har oppebåret sideløbende med hvervet, uden at dette har haft relation til arbejdet for foreningen.
4. Herudover kan den afgående formand eller næstformand i forbindelse med fratræden få dækket udgifter til bestyrelses- og erhvervsfaglig kompetenceudvikling i et omfang af: 25.000 kr. for under 5 års funktion, 50.000 kr. for mellem 5 og 10 års funktion og 75.000 kr. for over 10 års funktion. Beløbet fremskrives med prisudviklingen.
5. Sekretariatschefens løn fastsættes på samme niveau som formandens minus 5.000 kr/år. Hovedbestyrelsen kan efter indstilling fra formandskabet i særlige tilfælde tildele sekretariatschefen et engangsvederlag.